Luek ti Campeche
Ti Luek ti Campeche (Espaniol: Golfo de Campeche) ket ti akin-abagatan a bakkug dagiti bagi ti danum ti Golpo ti Mehiko. Napalikmutan daytoy kadagiti tallo a bangir babaen dagiti estado ti Mehiko ti Campeche, Tabasco ken Veracruz. Ti kalawa ti luek ket 6,000 kuadrado milia (16,000 km2) ken ti kaadalemna ket agarup a 180 kadapan (55 m). Ninaganan daytoy babaen ni Francisco Hernández de Córdoba ken ni Antón de Alaminos idi las-ud ti ekspedisionda idi 1517.
Rekurso ti lana[urnosen | urnosen ti taudan]
Ti Kompleks ti Cantarell dagiti lima a lugar ti pagalaan iti lana ket mabirukan iti sirok ti Luek ti Campeche. Idi 2003 daytoy ti maikadua a kasayaatan a pagpataudan ti lana a lugar iti lubon, nga idi ket nagipaay iti agarup a dua a pagkatlo iti mapataud a krudo ti Mehiko, ngem bimmsuek metten kalpsanna dayta.
Klima[urnosen | urnosen ti taudan]
Iti las-ud dagiti bulan ti Hunio ken Hulio, ti Luek ti Campeche ket naikeddeng a kas maysa kadagiti kasayaatan a lugar pagrugian ti bagio ti Atlantiko.[1] Ti luek ket naikeddeng pay a ti akindaya a pagbeddengan ti kangrunaan a dalan ti migrasion para kadagiti billit iti Kaamerikaan.[2]
Dagiti nota[urnosen | urnosen ti taudan]
- ^Hauptmann, David. "Where do hurricanes form and where do they strike?". Naiyarkibo manipud iti kasisigud idi 2005-11-20. Naala idi 2006-03-27.
- ^"Routes of Migration". Migration of Birds. Northern Prairie Wildlife Research Center. Naiyarkibo manipud iti kasisigud idi 17 Abril 2006. Naala idi 2006-03-27.
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn